На основу члана 92. Закона о буџетском систему („Службени гласник РС", број 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 - др. закон, 103/15, 99/16, 113/17 95/2018, 31/2019, 72/2019 и 149/2020), члана 37. Статута Града Ниша („Службени лист Града Ниша", број 88/08, 143/16 и и 18/19) и Сагласности Државне ревизорске институције бр. 400-128/2021-04 од 6. јануара 2021. године,

Скупштина Града Ниша, на седници одржаној дана \_\_\_\_\_\_\_\_\_ 2021.године, доноси

О Д Л У К У

о ангажовању предузећа за ревизију ради екстерне ревизије завршног рачуна буџета Града Ниша за 2020. годину

Члан 1.

 Овом одлуком регулише се ангажовање предузећа за ревизију финансијских извештаја који чине садржај завршног рачуна буџета Града Ниша за 2020. годину.

Члан 2.

 За финансијске извештаје, који чине садржај завршног рачуна буџета Града Ниша за 2020. годину и који подлежу ревизији, ангажоваће се предузеће за ревизију у складу са законом којим се уређује рачуноводство и ревизија.

Члан 3.

 Предузеће за ревизију финансијских извештаја завршног рачуна буџета Града Ниша за 2020. годину мора испуњавати услове за обављање послова ревизије финансијских извештаја прописане законом којим се уређује рачуноводство и ревизија.

Члан 4.

 Поступак избора предузећа за екстерну ревизију финансијских извештаја спровешће се у складу са прописима који регулишу јавне набавке.

Члан 5.

 Плаћање услуга екстерне ревизије вршиће се из средстава буџета Града Ниша за 2021. годину.

Члан 6.

 За спровођење ове одлуке задужује се Градска управа за финансије.

Члан 7.

 Ова одлука ступа на снагу наредног дана од дана објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_ 2021. године

**СКУПШТИНА ГРАДА НИША**

Председник

 Бобан Џунић

Образложење

Чланом 92 Закона о буџетском систему („Службени гласник РС", број 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 - др. закон, 103/15, 99/16, 113/17 95/2018, 31/2019, 72/2019 и 149/2020), прописано је следеће:

Завршни рачун буџета Републике Србије и завршни рачуни организација за обавезно социјално осигурање обавезно подлежу екстерној ревизији у складу са одредбама закона којим се уређује надлежност Државне ревизорске институције.

Екстерној ревизији подлежу и завршни рачуни буџета локалних власти.

Ревизију из става 2. овог члана врши Државна ревизорска институција, у складу са законом којим се уређује надлежност Државне ревизорске институције.

Изузетно од става 3. овог члана, екстерну ревизију буџета локалних власти, може, уз сагласност Државне ревизорске институције, на основу одлуке скупштине локалних власти, да обави и лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

Локална власт је у обавези да захтев за сагласност из става 4. овог члана достави Државној ревизорској институцији најкасније до 1. априла.

Уколико Државна ревизорска институција не поступи по поднетом захтеву локалне власти из става 5. овог члана до 15. априла, сматраће се да је дата сагласност из става 4. овог члана.

Град Ниш се обратио Државној ревизорској институцији захтевом, бр. 11-1803/32 од 29. децембра 2020. године, за доставу обавештења да ли је годишњим програмом ревизије Државне ревизорске институције за 2021. годину планирана екстерна ревизија завршног рачуна буџета Града Ниша за 2020. годину, те да уколико то није случај исти дају саглсност да, уз доношење одговарајуће одлуке од стране скупштине Града, екстерну ревизију буџета Града Ниша обави лице које испуњава услове за обављање послова ревизије финансијских извештаја.како је то прописано чланом 92. став 4. Закона о буџетском систему.

Државна ревизорска институција је на основу члана 92. став. 4. Закона о буџетском систему, одлучујући по захтеву Града Ниша, бр. 11-1803/32 од 29. децембра 2020. године, дала Сагласност, бр. 400-128/2021-04 од 6. јануара 2021. године, да екстерну ревизију Завршног рачуна буџета Града Ниша за 2020. годину, обави друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

Скупштина Града Ниша је на основу члана 92. став. 4. Закона о буџетском систему и Сагласности Државне ревизорске институције бр. 400-128/2021-04 од 6. јануара 2021. године дужна да донесе одлуку о ангажовању предузећа за ревизију ради екстерне ревизије завршног рачуна буџета Града Ниша за 2020. годину.

Поступак избора предузећа за ревизију финансијских извештаја завршног рачуна буџета Града Ниша за 2020. годину које испуњава услове за обављање послова ревизије финансијских извештаја прописане законом којим се уређује рачуноводство и ревизија биће спроведен у складу са прописима који регулишу јавне набавке.

Средства за плаћање услуге екстерне ревизије обезбеђена су Одлуком о буџету Града Ниша за 2021. годину („Службени лист Града Ниша“, број 114/2020).

Због неопходности спровођења поступка избора предузећу за ревизију финансијских извештаја завршног рачуна буџета Града Ниша за 2020. годину, као и прописаних рокова за подношење завршног рачуна, предлаже се ступање на снагу ове одлуке наредног дана од дана објаљивања у Службеном лист Града Ниша.

На основу свега напред наведеног, предлаже се Скупштини Града Ниша да донесе Одлуку о ангажовању предузећа за ревизију ради екстерне ревизије завршног рачуна буџета Града Ниша за 2020. годину.

В.Д. НАЧЕЛНИКА

 Нина Илић